موبوتو سيسي سيكو

موبوتو سيسي سيكو (14 اكتوبر 1930- 7 شتنبر 1997) كان ثاني رئيس ديال جمهورية لكونݣو الديموقراطية من 1965 ل 1997 (بدل السمية ديال الدولة رجعها زايير من 1971 ل حتى ل 1997)، كانو مكنين عليه الفهد د كينشاسا. حياتو. لبيدايات. تولد جوزيف ديزيري موبوتو فشمال غرب دل كونݣو ف مدينة ليسالا ملي كانت لكونݣو مستعمراها بلجيكا. كان باه البريك ݣبيماني خدام طباخ فلحاكم د ليسالا، و مات باه ملي كان جوزيف عندو تمن سنين، و من بعد رباه جدو و عمو. كمل لقرايا ديالو ف مدراسا كاطوليكية، و ملي وصل ل 18 عام، مشا للعسكر دلاستعمار البلجيكي فين كانو العساكريا البيضين كيحكمو فلكحلين. تزوج علا 25 عام ب ماري يتيني، و من بعد تحول لمركز لقيادة دلجيش ديال الاستعمار البليجيكي ف ليوپولڤيل عام 1953. من بعد ما دوز تامارا فلعسكر، مشا خرج منو و ولا صحفي ف جورنال "L'Avenir" الليبيرالي ف ليپودڤي عام 1957، و كان خدام تحت اشراف الصحفي انطوني بولامبا لي قدمو ل پاتريس لوبومبا. مشا اول مرا ل اوروپا عام 1958 باش يدوز مؤتمرEXPO ف بروكسيل فين بقا شوية باش يتعلم الصحافة كثر. في نفس الوقت كانو ناس سياسيين كونݣوليين كيدويو و كيناقشو معا البلاجكة ف بروكسيل باش ياخدو الاستقلال ديالهم من بلجيكا. ليامات ديالو فلجيش. فيوليو 1960 من مورا الاستقلال ديال الكونݣو، ولا هو وزير الدولة فلحكومة ديال پاتريس لومومبا. كان ستافد من داك الصداع بين السياسيين و بلي بلي كان هو بوحدو من الاتباع ديال لومومبا لي فايت مدوز لعسكر باش يولي هو رئيس اركان الجيش الكونݣولي. و اخا كان عند لومومبا واحد الاقبال كبير، كانت عندو مشاكل كبيرة معا بلجيكا، اذن ف 1960، بسباب التاثير ديال السفير بلجيكا ف لكونݣو ديك لوقيتة، تشد الرئيس پاتريس لومومبا. و هنا فين بدات العلاقة ديال موبوتو معا بلجيكا، و دار حكومة مؤقتة، و كان اتهم لومومبا ف تلفازا بلي هو معا الشيوعيين، و دار هاد القضية باش يعاونوه ميريكان. لومومبا بغا يهرب من لكونݣو و لكن تشد و امر موبوتو باش/بلي راه يدخلوه للحبس، و من بعد صيفطو لواحد لمدينة سميتها كاتانغا فلجنوب ديال لبلاد فين غادي يموت. هادوك الناس لي كانو كيبغيو لومومبا دارو حرب ضد موبوتو، وكانو شدو 1/3 ديال لبلاد دغية، و لكن ميريكان عاونات موبوتو و ربحو هاد لحرب ضدهم. موبوتو ماكانش يقدر يربح بلاما يعاونوه ميريكانيين. كان بغا يحضي جوج حوايج، لخارج معا لحرب لباردة و لداخل باش يقدر يحكم حسن و يشد هادوك لي كانو ضدو و يقمع اي واحد بغا يكون ضدو ملي كان رئيس ديال الدولة. ف 24 نونبر 1965، موبوتو دار نقيلاب بيض (يعني بلا عنف) علا جوزيف كاسا ڤوبو لي كان اول رئيس ديال لبلاد مورا الاستقلال. جا هاد نقيلاب مورا واحد الازمة سياسية خايبة مابين جوزيف و حكومة ديال الجنوب لي كان القايد ديالها هو موسى شومبي. كولشي كان باغي هاد نقيلاب، النقابات، الحركات ديال الطلاب، الكونݣوليين و الاجانب، و حتا من كاسا ڤوبو و شومبي بغاو هاد التجديد. اول وحدين عتارفو بهاد الرئيس الجديد هوما لميريكان و بلجيكا، ولكن الشينوا و تيحاد سوڤياتي ماكانوش باغينو. كان موبوتو كيتعاون معا بلجيكا معا كان هو فلعسكر لبلجيكي. موبوتو كان عارف الشعبية لي كانت عند لومومبا عند الشعب الكونݣولي، داكشي علاش عتابرو بطل وطني و اول شهيد ديال الاستقلال من الناحية لقتيصادية، موبوتو رجع الشركات البليجيكية تابعين للدولة ف 1966، و رجع لكونݣو بحال لعود د طروادة ديال لميريكان ضد الانتشار ديال الشيوعية فلافريك، و بلخصوص ف جنوب ايفريقيا كان كيرحب بلمعارضين من انݣولا و عاونهم باش ياخدو الاستقلال ديالهم من لبرطقيز، ولكن كان فنفس لوقت ضد الحركة MPLA الشيوعية و كان ميريكان كاتعاون هادوك الحركات لي كانت باغا على طريق الكونݣو بحال الحركات ديال FLNA و UNITA حارب واحد المظاهرة ديال الطلاب و قتل بزاف ديال الناس، لاح بزاف ديال الجثث ديال الطلاب لي قتل ف مقابر جماعية و 12 طالب تضرب بلاعدام. سدو الجامعة عام كامل و 2000 طالب منهم دخلهوم للعسكر، و قال فتلفازا مورا هاد المظاهرة "يا تعلمو تطيعو يا تعلمو تسدو فمكم" زايير. كان موبوتو دار واحد النظام قمعي كيحكم فيه حزب واحد لي سميتو حزب الثورة الشعبية (بلفرونسي سميتو :le Mouvement populaire de la Révolution) و عطا لراسو الرتبة ديال ماريشال ف 1982. من الاحلام ديالو هو الدولة ترجع للثقافة ديالها القديمة و التاريخية، داكشي علاش ختارع واحد المفهوم سميتو الزاييرية (ب #تحويل ) و كانت كاتعني لحبيس ديال الاستعمار الثقافي. ف 1971، هاد العام سماو عليه "لعام ديال 3 د Z " عاود سما الدولة، العملة و النهر و سماهم الزايير. و فنفس العام فرض الناس يلبسو الناس اللباس الشعبي لي سماه " لي كيعني اللباس المتواضع، باش يبدلو هاداك اللبس الغربي لي كان نتاشر. و طلب من الناس يسميو ولادهم سميات افريقية ماتكونش سميات مسيحية سما راسو واحد سمية لي تاهية افريقية و محلية لي هي "Mobuto Sese Seko Kuku Ngbendu Wa Za Banga"" لي كاتعني "موبوتو المجاهد لي غادي يبقا يربح بلاما يحبسو شي واحد". و فرض حتا تكون لينݣالا هي لي تكون اللغة ديال الغرب دلبلاد و امر باش تقرا فلمدرسة و يدويو بيها الناس النهاية ديالو. بسباب الفوضى ليولات فلبلاد و الانتقادات لي كان العالم كيدير عليه، و حتا من الحرب لي كانت ف رواندا، ف 1997 تحالف القوات الديمقراطية على ود تحرير الكونݣو الزايير و لي كان القايد ديالها هوا لورون كابيلا دخلو للعاصمة كينشاصا و حيدو موبوتو من الحكم هرب موبوتو للطوݣو و من بعد للمغريب فين مات 7 شتنبر 1997 ب لكونصير، و دفنوه ف لمقبرة د لمسيحيين ف الرباط. ف عام 2007، المجلس التشريعي ديال جمهورية الكونݣو الدمقراطية طلب يرجعو الرفات ديال موبوتو و يدفنوها ف ضريح ف لكونݣو.